text: Her er overblikket over trafikken
  05 december 2013 kl. 22.30
  Broerne i regionen er fortsat lukkede, og alle tog holder stille. Her er status på trafikken i det syd- og sønderjyske.
  Broerne i regionen er fortsat lukkede. Det gælder den Gamle Lillebæltsbro, Ny Lillebæltsbro og Vejlefjordbroen.
  Tarphagebroen mellem Esbjerg og Varde er netop genåbnet her kort efter klokken 23. Alssundbroen er fortsat lukket for høje og lette køretøjer.
  Alle tog holder stiller. DSB forventer at have morgendagens togplan klar cirka klokken 04.00 og Arriva kører en gang i timen fra i morgen tidlig.
  Langt de fleste af Sydtrafiks busruter er indstillet.
  Fanø-færgen forventes at sejle normalt igen fra kl. 04.50 natten til fredag, mens Als-færgens første afgang fra hver side er aflyst. Fra kl. 07.00 forventes det, at færgen sejler normalt igen.
  Aarø-færgen lægger til kaj indtil fredag klokken 12, og den sejler i begrænset omfang fredagen igennem. Ærø-færgen, mellem Als og Ærø sejler fra Als igen klokken 13.20 i morgen.
  